### Resumé

Freddy Schmidt fra Jasmin Danielsen og Lasse Nielsen på vegne af Socialdemokratiet.

### Sagsfremstilling

Værdig ældrepleje.

Ved de netop overståede budgetforhandlinger, prøvede Socialdemokratiet at få rullet besparelserne på rengøringen hos vores ældre borgere i Vejle Kommune.

Ved budgetaftalen sidste år blev det besluttet, at der skulle findes besparelser på Seniorområdet. Flertallet i udvalget besluttede at udmønte de besparelser således at tilbuddet om rengøringen i eget hjem beskæres temmelig kraftigt.

Helt nøjagtig betød det, at man i stedet for at få gjort rent hver 14. dag, ville overgå til en 3 ugers turnus. Samtidig ville man ikke længere tilbyde støvsugning. Her skulle borgerne i stedet i fremtiden anskaffe sig en Robotstøvsuger.

Desværre vandt dette forslag ikke gehør i forhandlingerne.

Derfor løfter vi nu sagen her i Seniorudvalget.

I forbindelse med halvårsregnskabet for seniorudvalget er vi blevet præsenteret for et forventet mindreforbrug på godt 40.000.000 kr.

Med andre ord et overskud på 40 millioner kr.

Det står i skærende kontrast til de besparelser, der blev sat i værk, for netop at opnå balance i regnskabet.

Vi foreslår derfor følgende.

At den igangværende udrulning af spareplanen og revisitering stoppes øjeblikkeligt.

At rengøringstilbuddet føres tilbage til 2023 niveau med 14 dages rengøring inkl. Støvsugning.

At forvaltningen anviser finansieringen ved en regulering af mindreforbruget i 2024.

                                                                              På vegne af Socialdemokratiet

                                                                              Jasmin Danielsen

                                                                              Lasse Nielsen

### Historik

#### Velfærdsdirektøren indstiller, den 2. oktober 2024, punkt 89:

At udvalget behandler den fremsendte initativsag.

####

#### Beslutning fra Seniorudvalget, den 2. oktober 2024, punkt 89:

For stemte Xenia Christensen, Jasmin Danielsen, Lasse Nielsen og Finn Mathiesen.

Imod stemte Sanne Jepsen, Oliver Østergaard og Julie Petersen.

Venstre og Konservativ hævede herefter sagen til Byrådet.

####

#### Beslutning fra Økonomiudvalget, den 28. oktober 2024, punkt 250:

For initiativsagen stemte Finn Mathiesen, Lasse Nielsen, Aksel Holm, Frank Iversen og Karina Petersen.

Imod stemte Herbert Jørgensen, Alexander Dahl, Rasmus Lauritsen og Boe Mathiasen.

### Beslutning

Ulrik Johansen fremsatte på vegne af Det Radikale Venstre, Det Konservative Folkeparti, Venstre, Danmarksdemokraterne og Joan Jessen følgende forslag, som byrådet var enige om at betragte som et sideordnet forslag:

*”At byrådet bakker op om seniorudvalgets beslutning om at ændre rengøringsstandarden for hjemmehjælpsmodtagere i eget hjem, fra som standard hver 14. dag til ny standard hvert 3. uge efter en faglig individuel vurdering. Der kan være individuelle forhold, som nødvendiggør en hyppigere rengøring.*

*At standardpakken fortsat skal indeholde støvsugning og gulvvask, i et omfang som det var tilfældet i den 14. dages standardpakke, som blev praktiseret tilbudt i 2023.*

*At borgere der, ud fra eget ønske om hyppigere rengøring, eller som selv føler større behov for støvsugning og gulvvask, end hvad kommunen tilbyder hver 3. uge, og som for egne midler har anskaffet sig en robotstøvsuger el. lign. for at kunne supplere den kommunale rengøring, ikke skal tilbydes en dårligere kommunal rengøringsstandard, end de borgere der ikke har foretaget en sådan anskaffelse.*

*At Vejle Kommune under visitationsbesøg hos hjemmehjælpsmodtagere ikke stiller krav om, eller udtrykker forventning om, at Beth Frederiksen for egne midler anskaffer en robotstøvsuger eller en robotgulvvasker.*

*At der ikke længere vurderes på borgernes mulighed for anvendelse af robotstøv-sugere til gulvvask og støvsugning. De borgere, der allerede i dag er visiteret til robotstøvsugning, tilbydes fremadrettet rengøring hver tredje uge med vask af gulve og støvsugning.*

*At merudgifter, som måtte blive en følge af dette forslags vedtagelse, skal findes inden for Seniorudvalgets ramme.”*

Først blev det oprindelige forslag sat til afstemning.

For forslaget stemte et mindretal på 13 medlemmer: John Paulsen, Marianne Schou, Aksel Holm, Frank Iversen, Timmy Schou, Aksel Nilsson, Henry Johansen, Verner Svendsen El-Ahmad, Albert Steffensen, Karina Petersen, Xenia Christensen, Nicolaj Lauritsen og Finn Mathiesen.

Imod forslaget stemte et flertal på 18 medlemmer: Herbert Jørgensen, Julie Petersen, Conny Henriksen, Alexander Dahl, Klavs Lauritsen, Tammy Mathiasen, Oliver Østergaard, Rasmus Lauritsen, Peder Schou, Adam Bach, Jack Christiansen, Joakim Svendsen, Ulrik Johansen, Joan Jessen, William Henriksen, Sanne Jepsen, Pernille Laursen og Johnnie Overgaard

Det oprindelige forslag stillet af Socialdemokratiet under initiativsagen er hermed bortfaldet.

Dernæst blev forslaget fremsat af Ulrik Johansen på vegne af Det Radikale Venstre, Det Konservative Folkeparti, Venstre, Danmarksdemokraterne og Joan Jessen sat til afstemning.

For dette forslag stemte hele byrådet. Forslaget er hermed vedtaget.

Fraværende:

Filippa Overgaard. I stedet mødte Albert Steffensen.

Jasmin Danielsen. I stedet mødte Verner Svendsen El-Ahmad.